CELEX: 62020TN0454
Language: da
Date: 2020-07-16 00:00:00
Title: Sag T-454/20: Sag anlagt den 16. juli 2020 — Garment Manufacturers Association in Cambodja mod Kommissionen

31.8.2020   
            
            
               DA
            
            
               Den Europæiske Unions Tidende
            
            
               C 287/42
            
         
      Sag anlagt den 16. juli 2020 — Garment Manufacturers Association in Cambodja mod Kommissionen
      (Sag T-454/20)
      (2020/C 287/62)
      Processprog: engelsk
      
         Parter
      
      
         Sagsøger: Garment Manufacturers Association in Cambodia (Phnom Penh, Cambodja) (ved advokaterne C. Ziegler og S. Monti)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens delegerede forordning (EU) 2020/550 af 12. februar 2020 om ændring af bilag II og IV til Europa-Parlamentets og Rådets forordning (EU) nr. 978/2012 for så vidt angår den midlertidige tilbagetrækning af ordningerne omhandlet i artikel 1, stk. 2, i forordning (EU) nr. 978/2012 for visse varer med oprindelse i Kongeriget Cambodja annulleres delvist, navnlig med hensyn til den midlertidige tilbagetrækning af GSP-præferencerne for alle de toldkoder, som berører medlemmerne af sammenslutningen Garment Manufacturers Association in Cambodja, f.eks. de HS-koder, som er nævnt i tabellen i artikel 1, stk. 1, og alle de HS-toldkoder, som er nævnt i tabellen i artikel 1, stk. 2, bortset fra HS-toldkode 1212 93.
               
            
                  —
               
               
                  Europa-Kommissionen tilpligtes at betale sine egne omkostninger og de af sagsøgeren afholdte omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres gældende, at den anfægtede forordning tilsidesætter proportionalitetsprincippet og kravet om, at der skal være sammenhæng mellem Unionens politikker og aktiviteter. Kommissionen undlod angiveligt at vurdere, om den delvise, midlertidige tilbagetrækning af toldpræferencer for cambodjanske sektorer for beklædning, fodtøj og rejseartikler stod i et rimeligt forhold til formålet.
               
            
                  2.
               
               
                  Med det andet anbringende gøres gældende, at sagsøgerens proceduremæssige rettigheder er blevet tilsidesat, idet Kommissionen undlod at give en passende begrundelse i henhold til artikel 296, stk. 2, TEUF, hvorved retten til god forvaltning blev tilsidesat.